VV Gergőn átok ül?
Az Alfahím egész héten semmit sem tudott hozzátenni a csapatjátékhoz, mert bármibe fogott, az balul ütött ki.
Hibát hibára halmozott a villa Alfahímje Gergő, aki az elmúlt napok csapatjátékaiban csúfos kudarcot vallott. Pedig Gergő fizikai adottságait elnézve komoly esélyei lehettek volna az erőt próbáló és ügyességi játékokban, ám az alfahím mindenben alulmaradt. Először a villában rendezett pókfoci bajnokságot a csíkos csapat Gergő hibájából veszítette el,és az Alfahímnek a fiúk erőpróbáján sem sikerült helytállnia.Csabának és Gergőnek ugyanis egy-egy villahölgyet kellett megemelve tartania addig, ameddig csak bírja. Bár Veronika mindent megtett, hogy Csaba elveszítse a párharcot, végül mégis Gergő adta fel a játékot. Három a magyar igazság alapon,Gergő utolsó nagy bukását tegnap láthattuk, amikor a kockások és csíkosok közötti párharc utolsó fordulójában „cserbenhagyta” a csapatát. Ugyanis a megadott időre nem sikerült az előírt mennyiségét egyik kannából a másikba lopótököznie. Így csapata az utolsó fordulóban is vereséget szenvedett. Vajon meddig tart Gergő folyamatos pechszériája?
Szórakozás